Lav et referat af nedenstående tekst:

Tekst:
Lyseblå halstørklæder hænger i loftet, italienske flag er proppet i vaser, og personalet er hoppet i de himmelblå fantrøjer. Pizzeriaet, Sticchis, er pyntet til bristepunktet. Antonio Sticchi driver sit eget pizzeria i Vestbyen i Aalborg. Men i dag er fokus på noget helt andet end pizzaer. -	Jeg vil rigtig gerne lave pizzaer. Men jeg har sagt, jeg ikke kan, når Napoli spiller, siger han. Historisk kamp Antonio Sticchi er fra den italienske storby Napoli. I aften kan byens fodboldhold vinde det italienske mesterskab for første gang i 33 år. Derfor har han gjort klar til fest. -	Klubben er min familie. Og det har aldrig været vigtigere, end det er nu. Vi er i himlen. Aftenens kamp har da også sat sine spor hos pizzabageren. Han har næsten ikke lukket et øje i nat. -	Det er 33 år siden, vi fik mesterskabet sidst. Og hver gang, vi har haft et nederlag siden, gør det ondt i vores hjerter, siger italieneren. Én vigtig person Man kan ikke sige Napoli uden at nævne Diego Armando Maradona. Og det kan også ses i pizzeriaet, hvor hans ansigt er plastret på væggene flere steder. Den argentinske fodboldspiller var nemlig én af de største spillere i verden. I syv år spillede han for Napoli med stor succes, og var med til at vinde to italienske mesterskaber. Han gik bort i 2020. Og for Antionio er han en helgen. -	Jeg beder til Maradona tre gange om dagen. Bare for at vi vinder. Napoli kunne allerede have sikret sig titlen som italiensk mester i søndags. De missede den første matchbold. Men i aften kan de efter 33 år igen kalde sig mestrer, hvis de slår Udinese. Kampen spilles klokken 20.45. Antionio Sticchi er sikker på, hans mange daglige bønner bliver hørt. -	Jeg ved, Maradona hjælper mig oppe i himlen.

Referat:
Antonio Sticchi lever af at lave pizzaer i Aalborg Vestby. Men i aften har pizzaerne ikke nogen betydning.